Pernaruttokirjeet
Pernaruttokirjeet olivat syys–lokakuussa 2001 eli pian syyskuun 11. päivän terrori-iskujen jälkeen yhdysvaltalaisille kongressiedustajille ja tiedotusvälineille lähetettyjä kirjeitä, joiden sisällä oli Ames-tyypin pernaruttobakteerin itiöitä sisältänyttä valkoista jauhetta. Kirjekuoria avanneet henkilöt altistuivat itiöille ja saivat tartunnan. Viisi henkilöä kuoli ja 17 loukkaantui, tosin yhtään kongressiedustajaa ei kuollut. Pernaruttokirjeet saivat aikaan paniikkia kansalaisten keskuudessa.